Tomáš Raszka

Tomáš Raszka (født 16. juli 1971) er en tsjekkisk tidligere skihopper fra Frenštát pod RadhoštěmTJ Frenštát pod Radhoštěm: Skoky na lyžích ve Frenštátě p.R. a na Pustevnách  (besøkt 16. juni 2017) som konkurrerte internasjonalt i årene 1983-1993. Størstedelen av karrieren konkurrerte han for Tsjekkoslovakia.

Han deltok i junior-VM i 1988, 1989 og 1989, og tok to bronsemedaljer - individuelt i Štrbské Pleso i 1990 og i lagkonkurranse for Tsjekkoslovakia i Saalfelden i 1988. Raszka greide aldri å ta poeng i verdenscupen - i hans tid fikk bare de 15 beste i hvert renn poeng. Hans beste rennresultat i verdenscupen var 27. plass i storbakken i Sapporo 15. desember 1991. Han ble nummer 83 sammenlagt i den tysk-østerrikske hoppuka 1990/91, og nummer 58 i 1991/92. Sesongen 1991/92 fikk han også sin beste sammenlagtplassering i europacupen, med 17. plass. I Böhmen-turneringen, som var en del av europacupen, ble han nummer 2 sammenlagt i 1992 og nummer 4 i 1991.Adam Kwieciński: Tomas Raszka  (hoppresultater, besøkt 16. juni 2017)

Junior-VM-plasseringer:
 År 1988 1989 1990 Sted Saalfelden Vang Štrbské Pleso Individuelt 13 44 3 Lagkonkurranse 3 6 4

Referanser

 Eksterne lenker 


Kategori:Tsjekkoslovakiske skihoppere
Kategori:Tsjekkiske skihoppere
Kategori:Personer fra Okres Nový Jičín